הפועל תל אביב (אתלטיקה)

הפועל תל אביב אתלטיקה הוא מועדון אתלטיקה שמרכזו בדרום תל אביב, המנוהל על ידי עמותת האוהדים הפועל אוסישקין תל אביב ושייך לאגודת הפועל תל אביב. בשנת 2023, אוחד המועדון עם מועדון רצי הסמטה (בשמו המלא: אגודת האתלטיקה רצי הסמטה על שם רס"ן יהורז כשר ז"ל), אשר הוקם על ידי עמותת "יהורז" (בניהול שירית ואסא כשר). המועדון נתמך על ידי משרד הספורט, עיריית תל אביב-יפו ותרומות פרטיות. חברי המועדון זכו להצלחות בזירה הבינלאומית, והמועדון מתחרה בקביעות בגביע אירופה למועדונים. המועדון פועל בדרום תל אביב ויפו ומקבל אוכלוסיות מכל הארץ. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. חסרה ההיסטוריה של מועדון האתלטיקה. המועדון הוקם בשנת 2012 כפרויקט חברתי על ידי שירית כשר, רותם גנוסר (מנהל מועדון הסמטה משנת 2012), יובל כרמי (המאמן הראשי של מועדון רצי הסמטה) ודן טוקטלי תחת השם "רצי הסמטה". המועדון נוהל על ידי "יהורז - עמותה להנצחת רב-סרן יהורז כשר, זכרונו לברכה (ע"ר)", המנציחה את יהורז כשר. בשנת 2012, לנוכח מספר מועט של אתלטיות בתחרויות האתלטיקה בישראל, שירית כשר ודן טוקטלי הגו את הרעיון להקים פרויקט ייעודי לנערות מהקהילה האתיופית באתלטיקה-קלה. בניסיונות לאיתור נערות ראשונות לפרויקט, כשר מצאה את קבוצת הכדורסל של בית ספר רוגוזין שבדרום תל אביב, שנוהלה על ידי רותם גנוסר. הם הציעו לנערות להתאמן גם באתלטיקה, במקביל לאימוני הכדורסל. ההיענות הייתה משמעותית, ולאחר מספר אימונים, הצטרפו גם בנים והשתלבו באימונים. עוד בשנה הראשונה הועמדה נבחרת בת 30 אתלטים. במספר תחרויות בארץ, רצי הסמטה הגיעו למקומות הראשונים. בשנת 2017 העמיד המועדון שתי קבוצות רצים למרחקים ארוכים - בוגרים ונערים, שעל בסיס הישגיהם נשלחו לייצג את ישראל בטורניר גביע אירופה למועדונים אלופים במרוצי שדה, באלבופיירה (Albufeira) שבדרום פורטוגל. בשנת 2019 רצי המועדון הגיעו למקומות הראשונים בארבע תחרויות בישראל ובאירופה. בנוסף, אשטו וורקו, רץ מהמועדון, זכה במקום שלישי בגביע אירופה למרוצי שדה למועדונים. מועדון רצי הסמטה דורג במקום השביעי במועדוני הריצה באירופה. ב-26 ביולי 2019, הרץ הצעיר אדיסו גואדיה בן ה-16.5, ממועדון רצי הסמטה, זכה במדליית זהב בריצת 3,000 מטר במשחקים האולימפיים האירופים לנוער בבאקו, בירת אזרבייג'ן. ביולי 2021 השתתף ג'מאל עבדל מג'יד, חבר מועדון רצי הסמטה באולימפיאדת טוקיו 2020 במסגרת נבחרת הפליטים של הוועד האולימפי העולמי. הישגיו, באפריל 2019 בשעה שייצג את נבחרת הפליטים של איגוד האתלטיקה העולמית, באליפות העולם ה-43 במרוצי השדה שהתקיימה באורהוס, דנמרק ובסוף ספטמבר 2019 בנבחרת הפליטים באליפות העולם בדוחה, קטר, הבטיחו את מקומו הסופי בסגל של נבחרת הפליטים באולימפיאדת טוקיו 2020. בינואר 2022 אישר משרד הפנים את בקשת האזרחות הישראלית של עמנואל אוסן ודרלין אסנטה ממועדון האתלטיקה "רצי הסמטה". השניים הם אתלטים צעירים שנולדו וגדלו בישראל להורים מהגרי עבודה. לפי החוק בישראל, ספורטאים בני מהגרי עבודה אינם זכאים לקבל אזרחות, ולכן אינם יכולים לייצג את ישראל בתחרויות הספורט השונות. במועדון "רצי הסמטה" פועלים לקבלת אזרחויות על בסיס הצטיינות בספורט. כאשר המדינה מאשרת את הבקשה, מתאפשר לאתלטים לייצג את ישראל בתחרויות בינלאומיות, כדוגמת אליפות אירופה U18. יובל כרמי, המאמן הראשי, משמש מאמן ריצות בינוניות וארוכות מאז הקמת המועדון, בעבר שימשו כמאמנים במועדון אנטולי (טולי) שפרן ויוחאי הלוי. משנת 2018, לצד כרמי, המאמן הראשי של תחום הספרינט והקפיצות הוא מני פלד. הוא מגדל דור אתלטיות צעירות שכבר משתלבות בנבחרות ישראל. בדצמבר 2023, עמותת "הפועל אוסישקין תל אביב" (המנהלת את מועדון הכדורסל של הפועל תל אביב) ומועדון "רצי הסמטה" יצאו בהודעה משותפת על מיזוג המועדונים, ועל שינוי שמו של המועדון החדש ל"הפועל תל אביב אתלטיקה", בצעד המסמל את הקמתה מחדש של מחלקת האתלטיקה של האגודה. בינואר 2023 הודיע המועדון על הקמת קבוצות ריצה חובבניות, לצד הקבוצות ההישגיות. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. חסרה היסטוריית ההישגים של האתלטים שהיו במועדון האתלטיקה הישן. ג'מאל עבדל מג'יד נולד וגדל בכפר קטן בדרפור. בגיל 15 יצא לבד מדרפור, דרך מצרים ומדבר סיני, לישראל. השיג את המקום השני באליפות ישראל ב-5000 מטר בשנת 2019. ובמקום השלישי באליפות ישראל ב-1500 מטר, בשנת 2020. זכה במקום הראשון באליפות ישראל ב-5000 מטר, בשנת 2021. זכה במקום השלישי באליפות ישראל ב-10000 מטר וב-5000 מטר, בשנת 2022. בשנת 2019 השתתף באליפות העולם במרוצי שדה בדנמרק. לאור הישגיו בתחרויות אלה, נבחר להשתתף באולימפיאדת טוקיו 2020. מאחר שטרם קבל אזרחות ישראלית באותה תקופה הוא לא היה יכול לייצג את ישראל ועל כן הוא התקבל לתחרות תחת דגל נציבות האו"ם לפליטים. אדיסו גואידה, רץ בריצות ל-3000 מטרים, נולד באתיופיה ובגיל 3 עלה עם הוריו ארצה. בגיל 16.5 נבחר להוביל את המשלחת האולימפית הצעירה של ישראל באליפות אירופה לנוער בבאקו, אזרבייג'ן שהתקיימה ביולי 2019. באליפות הנוער בבאקו השתתפו 3,900 ספורטאים מ-48 מדינות. אדיסו גואידה השתתף בשתי משלחות נוער אולימפיות לצעירים, לפני כן. בשנת 2017 במשחקי אירופה לנוער בגיור, הונגריה, שם הוא סיים במקום הרביעי ובנוסף דורג במקום השמיני באליפות אירופה לקדטים. ב-2018 במשחקי הנוער האולימפיים שהיו בארגנטינה סיים גואידה במקום התשיעי. באותה שנה זכה במקום השני באליפות הבלקן. גואידה, תלמיד מצטיין בעירוני ח' בתל אביב, קפטן נבחרת רצי הסמטה, הוא אלוף ישראל לנוער בריצת 5000 מטר ל-2019, ואלוף ישראל בריצת 1500 ל-2022. סיים במקום ה-3 בגביע אירופה למועדונים במרוצי שדה בשנת 2019. בתאריך 29 בדצמבר 2021 אדיסו גואידה ודרבה איילה שברו את שיא ישראל לנוער בריצת 5,000 מטרים. דרבה עבר את המרחק ב־14:03:29 דקות ואדיסו עבר את המרחק ב-14:04:34 דקות. דרלין אסנטה היא בת להורים מהגרי עבודה מגאנה והפיליפינים, נולדה בישראל ב-2006, בחודש יולי 2022 היא התחרתה באליפות אירופה עד גיל 18 שהתקיימה בירושלים. קיבלה אזרחות ישראלית בחודש ינואר 2022. היא סגנית אלופת ישראל לקדטיות ב-100 מטר ו-200 מטר. מאמנה האישי מני פלד. עמנואל אוסן (יליד 2003) הוא בן להורים מהגרי עבודה מגאנה, בינואר 2022 קבל אזרחות ישראלית והתגייס לצה"ל. הוא מתכונן לייצג את ישראל באליפות אירופה עד גיל 23. הוא הגיע לרצי הסמטה בכיתה ז'. הוא מתמחה בריצות קצרות וספרינטים. המקצה המרכזי שלו הוא 400 מטר, אך במקביל מתפתח בריצות 100 מטר ו-200 מטר. בשנת 2022 הוא הוכתר לאלוף ישראל לנוער ב-400 מטר (גם ב-2021) וסגן אלוף הנוער ב-200 מטר ו-100 מטר. בשנת 2018 זכה במקום הראשון באליפות ישראל לקדטים בריצת 400 מטר. מאמנו האישי הוא מני פלד. נזרת קופולו קובדום, ילידת אריתריאה, אלופת ישראל במרוצי שדה ובריצה ל-3,000 מטרים. סגנית אלופת ישראל בריצה ל-1500 מטר לשנת 2019. הצטרפה בכיתה ו' למועדון רצי הסמטה. ב-20 ביולי 2019 בהגיעה לגיל 15 השתתפה באליפות אירופה לנוער שהיתקיימה בעיר באקו, באזרביז'אן. בטקס הפתיחה צעדה תחת דגל משלחת הפליטים במשחקים האולימפיים. שמואל אבוהאיי – תושב יפו ד' וזוכה מקום ראשון בנבחרת ישראל באליפות העולם למרוצי שדה לבתי-ספר. יצג את ישראל באליפות הנוער ברומניה וקבע ב-2015 את הקריטריון לאליפות אירופה לנוער בשוודיה ב-5,000 מטר וב-2017 את הקריטריון לאליפות אירופה מתחת לגיל 23, בריצת 10,000 מטר. דרבה יהודה איילה שבר את השיא הישראלי לנוער ב-5,000 מ'. בדצמבר 2021, קבע שיא ישראלי חדש לנוער בריצת 3000 מטר. שבר במאי 2022 שוב את השיא הישראלי בריצה ל-5,000 מטרים עד גיל 23, כשניצח בתחרות בברמינגהם. אטקה דמסיה שבר בתחילת 2021 את השיא הישראלי לקדטים בריצת 2,000 מטר. מקום 15 באליפות העולם בקולומביה 2022. ביקאיה מינטמר - במרץ 2019 הגיעה במקום השלישי בנשים במרתון סמסונג תל אביב וראשונה מבין הישראליות וניצחה בניצחו במרתון תל אביב 2022. משלחת הפליטים באולימפיאדת טוקיו (2020) אתר האינטרנט הרשמי של רצי הסמטה (לשעבר) הפועל תל אביב אתלטיקה, ברשת החברתית פייסבוק רצי הסמטה (לא פעיל), ברשת החברתית אקס (טוויטר) הפועל תל אביב אתלטיקה, ברשת החברתית אינסטגרם סרטונים בערוץ של רצי הסמטה, באתר יוטיוב איתמר קציר, הם ברחו לישראל מהזוועות באפריקה - וירוצו באולימפיאדה. בנבחרת הפליטים, באתר הארץ, 20 ביולי 2021 רקפת פרא, ‏ממשיכים לרוץ: מבקשי מקלט ששואפים לאולימפיאדה, באתר ‏מאקו‏, 11 בינואר 2018 ‏ארד לנוער הסמטה דרום ת"א בגביע אירופה למועדונים במרוצי שדה, באתר ספורט1, 3 בפברואר 2019 כתבות אודות רצי הסמטה בעיתון דבר כתבות אודות רצי הסמטה בעיתונות העולם אוסף קטעי וידאו אודות רצי הסמטה אברום בורג, "מרוץ הסמטה הוא קטן ואיכותי, כמו בית קפה שכונתי שכולו אינטימיות", בשוונג, 21/09/2018 האתר הרשמי של מועדון רצי הסמטה ליאור ברטל, ‏ספורט חברתי / "רצי הסמטה" כובשים את אירופה | מקום 3 בנוער ו-7 בבוגרים, באתר דבר העובדים בארץ ישראל, 4 בפברואר 2019 דוח שנתי לשנת 2019 של מועדון רצי הסמטה להישגים ספורטיביים פדגוגיים וחברתיים אגודת האתלטיקה "רצי הסמטה" ע"ש רס"ן יהורז כשר ז"ל אורי טלשיר, רצים יחד לעבר האור בקצה הסמטה, באתר הארץ, 2 בפברואר 2017 בתו של פרופסור אסא כשר. אחיה הגדול של שירית, רס"ן יהורז כשר ז"ל, נהרג ב-5 באוקטובר 1991. על שמו נקראת עמותת יהורז המנהלת את מועדון רצי הסמטה שותף בקבוצת ההשקעות "מגנום" יהורז - עמותה להנצחת רב-סרן יהורז כשר, זכרונו לברכה (ע"ר), באתר גיידסטאר יעל פיליפוביץ, יוזמת פרוייקט אתלטיקה לנערות: "את יכולה להיות הכל", באתר פרוגי, ‏5 בנובמבר 2017 גליה גוטמן, ‏רצים ללא גבולות, באתר גלובס, 3 ביולי 2014 דוח שנתי לשנת 2019 של מועדון רצי הסמטה להישגים ספורטיביים פדגוגיים וחברתיים הישראלי אדיסו גואדה זכה בזהב במשחקים האולימפיים האירופים לנוער, באתר עוד כותרת ליאור ברטל, ‏ספורט חברתי / ג'מאל עבדל מג'יד ברח מדרפור לישראל | התחנה הבאה: טוקיו 2020, באתר דבר העובדים בארץ ישראל, 27 במרץ 2019 אבינעם פורת, בלעדי: הישראלי שיוביל משלחת פליטים באל' העולם באתלטיקה, באתר ynet, 3 בספטמבר 2019 ליאור ברטל, ‏המסלול לאזרחות: עמנואל אוסי ודרלין אסנטה בדרכם להוביל את האתלטיקה הישראלית, באתר דבר העובדים בארץ ישראל, 28 בינואר 2022 אליפות אירופה U18 באתלטיקה ירושלים 2022, באתר European Atheletics Championship U18 | אליפות אירופה באתלטיקה U18, ‏2 בינואר 2021 מערכת ספורט היום, אליפות אירופה באתלטיקה עד גיל 18 - בירושלים, באתר ישראל היום, 23 בנובמבר 2020 הפועל תל אביב, הודעת האיחוד עם רצי הסמטה, באתר X (לשעבר טוויטר), ‏20 בדצמבר 2023 הפועל תל אביב אתלטיקה, הודעת האיחוד וההקמה של המועדון, באתר פייסבוק, ‏20 בדצמבר 2023 רצי הסמטה, הודעת האיחוד עם הפועל אוסישקין תל אביב, באתר פייסבוק, ‏20 בדצמבר 2023 מועדון כדורסל הפועל תל אביב, הודעה על הקמת קבוצת החובבנים, באתר X (לשעבר טוויטר), ‏16 בינואר 2023 הפועל תל אביב אתלטיקה, הקמת קבוצת החובבנים, באתר פייסבוק, ‏16 בינואר 2023 אורי טלשיר, רצים יחד לעבר האור בקצה הסמטה, באתר הארץ, 2 בפברואר 2017 "ריצת חייו" - קטע מכתבה ב"כאן11" אוגוסט 2019, סרטון בערוץ "רצי הסמטה Alley Athletics", באתר יוטיוב (אורך: 08:29) ליאור ברטל, ‏גאווה לישראל / הישראלי אדיסו גואדה זכה בזהב בפסטיבל האולימפי האירופי לנוער, באתר דבר העובדים בארץ ישראל, 27 ביולי 2019 בדף הטוויטר של רצי הסמטה ליאור ברטל, ‏אריתריאה-ישראל-אירופה / נזרת קופולו: אלופת ישראל במרוצי שדה ובריצה ל-3,000 מ', מבקשת מקלט מאריתראה, באתר דבר העובדים בארץ ישראל, 12 ביולי 2019 גואידה יישא את דגל ישראל במשחקי אירופה לנוער, באתר ONE‏, 20 ביולי 2019 אליפות הבלקן במרוצי שדה, באתר איגוד האתלטיקה בישראל שמוליק מזרחי, אתלטיקה: אבוהאיי ובלאצ'או קבעו את הקריטריון לאליפות אירופה מתחת לגיל 23, באתר mynet‏ ראשון, 17 במרץ 2017 דרבה יהודה איילה שבר את השיא הישראלי לנוער ב-5,000 מ', בשוונג עידו רקובסקי, שני אחים שברו את שיאי הריצה הישראליים ל-5,000 ול-10,000 מטר. שיא חדש בקרב 10, באתר הארץ, 15 במאי 2022 אסי ממן, שיא ישראלי חדש ב-10,000 לאיילה גשאו בלונדון, באתר ynet, 15 במאי 2022 עידו רקובסקי, אליפות העולם באתלטיקה עד גיל 20: אטקה דמסיה סיים 15 בגמר 5000 מטר, באתר הארץ, 2 באוגוסט 2022 אורן אהרוני, מקום 15 לאטקה דמסיה בריצת 5,000 מ' באליפות העולם באתלטיקה עד גיל 20, בעיתון ישראל היום, 2/8/2022 ספורטאית השבוע של שוונג - מינטמר ביקאיה, בשוונג וינסנט רונו וביקאיה מינטמר ניצחו במרתון מרתון תל אביב 2022, בשוונג